नादेज्दा आफ्नो श्रमिान् अर्थात लेनिनको शालिक र स्मारकहरू बनाउने कामको विरोधी हुनुहुन्थ्यो। लेनिनको देहावशानपछि उहाँले किसान तथा मजदुरहरूको नाममा एउटा वक्तव्य निकाल्नुभयो, जसमा उहाँले लेख्नुभएको थियो, 'यदि तपाईंहरूले भ्लादिमिर इलियच् लेनिनको नामलाई गौरवान्वित गर्न चाहनुहुन्छ भने डे नर्सरीहरू, नर्सरी स्कूलहरू, बाल गृहहरू, स्कूलहरू, पुस्तकालयहरू, अस्पतालहरू, व्यक्तिगत घरहरूलाई सङ्गठित गर्नुहोस् र उहाँको उपदेशलाई सर्वत्र व्यहारमा लागू गरौं।' नादेज्दाले भन्नुभयो, 'स्कुल बनाउनुपर्छ। किनकि स्कूलमा केटाकेटीहरूलाई ज्ञान दिइन्छ। शालिकमा त्यस्तो कुनै गुण हुँदैन।' उहाँले सकेसम्म धेरै बालबालिकाहरूलाई शैक्षिक वातावरणमा प्रवेश गराउनुभयो र समान शिक्षामा जोड दिनुभयो। अक्टोवर समाजवादी क्रान्तिपछि उहाँले अधिकांश समय शैक्षिक क्षेत्रमा नै बिताउनुभयो। शिक्षाविना कुनै पनि काम अघि बढ्न सक्दैन भन्ने उहाँको मान्यता थियो। उहाँले भन्नुभयो, 'शिक्षा नै मार्गनिर्देशनको एकमात्र उपाय हो।'
